stanford-oval/wikipedia huggingface dataset:
קרל פרידמן
הערות שוליים

↑  Carl Friedman, www.thesusijnagency.com (ארכיון)
↑  Carl Friedman | Jewish Women's Archive, jwa.org (באנגלית)
↑  Nightfather
↑  רות אלמוג, שבוע של ספרים: תחתונים ושמם היינריך, באתר הארץ, 30 במאי 2002
↑  אסף טל, "לעולם אל תלכי מבלי לומר אני אוהבת אותך", באתר יד ושם
↑  Nightfather, Goodreads
↑  Carl Friedman. "Fiction Book Review: The Shovel and the Loom". PublishersWeekly.com (באנגלית). Translator Jeannette K. Ringold. Persea Books. p. 168. ISBN 978-0-89255-216-0. נבדק ב-2017-07-15.
↑  Carl Friedman. "Fiction Book Review: The Gray Lover: Three Stories". PublishersWeekly.com (באנגלית). Translator Jeanette K. Ringold. Persea Books. p. 176. ISBN 978-0-89255-232-0. נבדק ב-2017-07-15.
↑  רן הכהן, המחנה של אבא, באתר ynet, 16 ביוני 2002
| --- | --- |
בקרת זהויות :  NLI: 987007261459205171  BNE: XX1543450  BnF: cb13191724s (data)  GND: 119304686  ISNI: 0000 0001 1638 4780  LCCN: n94034161  NKC: xx0166003  NTA: 087797488  SUDOC: 035470941  VIAF: 49425075   WorldCat (עם VIAF): 49425075
שוכר

ערך זה עוסק במושג הלכתי, אחד מארבעה שומרים. אם התכוונתם למי שנקשר בהסכם שכירות במשפט אזרחי, ראו .
בהלכה, שוכר הוא אחד מארבעה שומרים, והוא מוזכר בתורה במספר מילים בודדות בלבד:
וְכִי יִשְׁאַל אִישׁ מֵעִם רֵעֵהוּ

וְנִשְׁבַּר אוֹ מֵת

בְּעָלָיו אֵין עִמּוֹ שַׁלֵּם יְשַׁלֵּם

אִם בְּעָלָיו עִמּוֹ לֹא יְשַׁלֵּם

אִם שָׂכִיר הוּא בָּא בִּשְׂכָרוֹ
משמעות הפסוק הוא, ששוכר חיובו פחות משואל, היות שהוא משלם שכר על השימוש שלו בחפץ, בשונה משואל שאינו משלם.
דין השוכר

לא כתוב בתורה מהו דינו של השוכר, ונחלקו בכך התנאים: רבי מאיר סובר שדינו כשומר חינם, מאחר שהשוכר אינו מקבל שכר על השמירה הרי הוא ככל שומר חינם, שאינו מקבל שכר. אך רבי יהודה סובר שדינו כשומר שכר, היות שבשוכר יש לשומר רווח מההפקדה, אינו כשומר חינם שאין לשומר רווח כלל.
בגמרא מופיעה גרסת רבה בר אבוה שגורסת במחלוקת רבי יהודה ורבי מאיר הפוך, שרבי מאיר אומר ששוכר כשומר שכר ורבי יהודה אומר שוכר כשומר חנם. למחלוקת גרסאות זו ישנה נפקא מינה, לאור הכלל שבכל מחלוקת רבי מאיר ורבי יהודה הלכה כרבי יהודה. מה שאומר שלפי הגרסה הראשונה עלינו לנקוט ששוכר כשומר שכר, ואילו לפי גרסה זו עלינו לנקוט להלכה ששוכר כשומר חינם.
להלכה פסק השולחן ערוך כגרסה הראשונה, שדינו של שוכר כשומר שכר, אבל בשונה משומר שכר שאם משתמש בחפץ נעשה שולח יד, השוכר אינו נעשה שולח יד בעת השימוש בחפץ, היות שמותר לו השימוש בו.
מתי חל חיוב השמירה בשוכר

ישנה מחלוקת לגבי ארבעת השומרים, האם הם מתחייבים בשמירה רק משעה שעשו קניין, או שמתחייבים בשמירה כבר משלב שהסתלק הבעלים משמירה על החפץ. בספר "נתיבות המשפט" נכתב כי גם לדעת הסוברים שכל שומר אינו מתחייב אלא בקניין, אם התחיל השוכר להשתמש בחפץ ואפילו לא עשה קניין מתחייב בשמירה ככל דיני שוכר היות שמשעה שנשתמש אין יכול המשכיר לחזור בו, הנאה זו שווה כסף והשוכר קונה בה את החפץ.
הערות שוליים

↑  תלמוד בבלי, מסכת בבא מציעא, דף פ', עמוד ב'
↑  תלמוד בבלי, מסכת עירובין, דף מ"ו, עמוד ב'
↑  שולחן ערוך, חושן משפט, סימן ש"ז, סעיף א'
↑  נתיבות המשפט ביאורים, סימן ש"ו ס"ק א
↑  בנתיבות המשפט ביאורים סימן שמ ס"ק ח כותב גם לגבי שואל שמתחייב בשמירה משעה שהשתמש בחפץ אף אם לא עשה קניין בחפץ, מאותו הטעם.
| ספר שמות |
| --- | --- | --- |
| פרשת שמות | גזירות פרעה • שעבוד מצרים • משה בתיבה • בתיה בת פרעה • בריחת משה למדין • הסנה הבוער • צפורה במלון • משה בארמון פרעה |  |
| פרשת וארא | עשר מכות מצרים • מכת דם • מכת צפרדע • מכת כינים • מכת ערוב • מכת דבר • מכת שחין • מכת ברד |  |
| פרשת בא | מכת ארבה • מכת חושך • פסח מצרים • מכת בכורות • יציאת מצרים • קידוש בכורות • תפילין |  |
| פרשת בשלח | עמוד הענן ועמוד האש • קריעת ים סוף • שירת הים • שירת מרים • מרה • אילם • מן • פרשת המן • תחום שבת • מסה ומריבה • רפידים • מלחמת עמלק |  |
| פרשת יתרו | יתרו וצפורה • עצת יתרו • שלושת ימי ההגבלה • מעמד הר סיני • עשרת הדיברות • לא תעשון אתי |  |
| פרשת משפטים | עבד עברי • אמה עברייה • חובל • נזקי בהמה (קרן, שן ורגל) • נזקי בור • נזקי אש • גנבה והבא במחתרת • דיני שומרים • מפתה • כל אלמנה ויתום לא תענון • טרפה • אחרי רבים להטות • ברית האגנות • לוחות הברית |  |
| פרשת תרומה | בניית המשכן • ארון הברית • הכפורת • הכרובים • השולחן • המנורה • יריעות המשכן • קרשי המשכן • האדנים • הפרוכת • מזבח הנחושת • קלעי חצר המשכן. |  |
| פרשת תצוה | הדלקת הנרות במקדש • בגדי כהונה • קורבן התמיד • שבעת ימי המילואים • חנוכת המשכן • מזבח הזהב |  |
| פרשת כי תשא | מחצית השקל • כיור הנחושת • קטורת הסמים • שמן המשחה • חטא העגל • שבירת הלוחות • שלש עשרה מידות הרחמים • קרינת פני משה |  |
| פרשת ויקהל | יריעות המשכן • קרשי המשכן • הארון • השולחן • המנורה • מזבח הזהב • מזבח הנחושת • כיור  • קלעי החצר |  |
| פרשת פקודי | סיכום הקמת המשכן • חנוכת המשכן |  |
| דמויות בספר | שפרה ופועה • עמרם • יוכבד • משה • אהרן • מרים הנביאה • פרעה • בתיה • יתרו • צפורה • נחשון בן עמינדב • יהושע בן נון • בצלאל בן אורי • אהליאב בן אחיסמך |  |
ספר בראשית • ספר שמות • ספר ויקרא • ספר במדבר • ספר דברים
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
דמקה סינית

לוח דמקה סינית עם שש ערכות משחק
דמקה סינית או הלמה כוכב הוא משחק לוח המיועד לשניים עד שישה שחקנים. המשחק הוא גרסה של המשחק הלמה שפותח בשלהי המאה ה-19, והמטרה בו היא להעביר את כלי המשחק, על פי רוב גולות או יתדות, לצד המנוגד של לוח המשחק.
למרות שמו, המשחק דמקה סינית לא הומצא בסין או באסיה כלל. הוא אף אינו גרסה של המשחק דמקה. המשחק הומצא בגרמניה בשנת 1892 תחת השם "שטרן-הלמה" (הלמה כוכב), כגרסה למשחק הלמה האמריקאי. שמו הנוכחי ניתן לו בארצות הברית ב-1928, כאמצעי שיווקי של ביל וג'ק פרסמן, אך בטרם זאת נקרא דמקה הופ צ'ינג.
מהלך המשחק

לוח המשחק עשוי 121 שקערוריות (גומות) המסודרות בצורת מגן דוד, כאשר המשולשים הקטנים המרכיבים את פינותיו מכילים עשר שקערוריות כל אחד. בתחילת המשחק מציב כל שחקן עשרה כלי משחק מאותו צבע באחד מקדקדיו של הלוח.
כאשר משחקים חמישה שחקנים נהוג שהשחקן המזיז את כליו אל עבר הפינה הריקה, דבר המעניק לו יתרון, יהיה השחקן החלש ביותר. משחק בארבעה שחקנים דומה למשחק בשישה, אלא ששתי פינות אינן בשימוש. כאשר ישנם שלושה שחקנים, ניתן לשחק עם ערכה אחת או עם שתי ערכות לכל שחקן. הצבת כלי המשחק במקרה של ערכה אחת לשחקן מתבצעת כך שכל שחקן נע לעבר פינה נגדית ריקה. במקרה של שתי ערכות מוצבים כלי המשחק של כל שחקן בפינות מנוגדות. כאשר משחקים שני שחקנים, ניתן לשחק עם ערכה אחת, עם שתיים או עם שלוש, ובהתאם להציב את כלי המשחק. הצבה שונה של כלי המשחק דורשת טקטיקה שונה, שכן שחקן המניע את כליו לעבר פינה נגדית התפוסה בכליו של היריב נוהג אחרת משחקן המניע כליו לפינה התפוסה בכליו שלו עצמו או לפינה ריקה.
כל שחקן בתורו מזיז כלי משחק אחד, או לשקערורית סמוכה פנויה או תוך כדי דילוג מעל כלי משחק אחד אחר, אין זה משנה של איזה שחקן, אל השקערורית הפנויה הבאה אחריה. אסור לדלג מעל שני כלי משחק צמודים, אך ניתן לבצע באותו מהלך מספר דילוגים, ובתנאי שבכל דילוג בשרשרת יונח כלי המשחק בשקערורית פנויה. הדילוג יכול להתבצע בכל כיוון, וכלִי המשחק שמדלגים מעליו אינו מושפע מכך.
מטרת המשחק היא להעביר את כל עשרת כלי המשחק של השחקן מפינה משולשת אחת אל הפינה המשולשת הנגדית בטרם יעשה זאת שחקן אחר. המנצח הוא הראשון שמצליח להעביר את כל כליו לפינה הנגדית.
איור עם מהלכים אפשריים: הזזה לשקערורית סמוכה פנויה (ירוק) ושרשרת דילוגים (אדום)
ראיו OKC

ראיו OKC היא קבוצת כדורגל אמריקאית מאוקלהומה סיטי המשחקת בליגת הכדורגל האמריקנית הצפונית (NASL) החל מעונת 2016.
היסטוריה

ב-10 בנובמבר 2015, ה-NASL הודיע כי מועדון חדש בשם ראיו OKC יתחיל לשחק בעונת 2016. רוב מניות המועדון החדש הם בבעלות ראול מרטין פרסה, הבעלים של ראיו ואיקאנו מהלה ליגה, שקנה את רוב המניות של מועדון הכדורגל אוקלהומה סיטי, חלק קטן מהמניות מוחזקות בבעלות יליד אוקלהומה שון ג'ונס. ראיו OKC מנוהלת על ידי הבעלים לשעבר של מועדון הכדורגל שהתפרק אוקלהומה סיטי. מאמן סן אנטוניו סקורפיונס לשעבר, אלן מארקינה הוחתם למאמן הראשי של ראיו OKC, ב-7 בינואר 2016.
שירות ביטחון המדינה (אפגניסטן)

לוגו הארגון בשנים 1987-1992
שירות ביטחון המדינה (בפאשטו: خدمات امنیت دولتی) — היה הגוף הממשלתי לענייני ביטחון ברפובליקה הדמוקרטית של אפגניסטן. בשנים 1978-1979 נקרא מחלקת ההגנה על האינטרסים של אפגניסטן והארגון לסיכול ריגול.
במאי 1986, שם הארגון שונה למשרד לביטחון המדינה. לעיתים קרובות הארגון מתואר בכינוי שירות ביטחון המדינה של הרפובליקה הדמוקרטית של אפגניסטן, שהיה קיים משנת 1978 ועד 1992 וכונה בראשי התיבות חאד.
היסטוריה

השירות החשאי האפגני שהוקם ב-6 בינואר 1980. הוקם על ידי הק.ג.ב. "..כדי להגן על החירויות הדמוקרטיות, העצמאות הלאומית, הריבונות, האינטרסים של המהפכה, העם ואת המדינה, כמו גם לנטרל קנוניות של האויבים של אפגניסטן". השירות החשאי נוצר והופעל בסיוע משמעותי של הק.ג.ב הסובייטי. תפקידו היה פעילות מודיעין, ריגול וסיכול חתרנות, דיכוי פעילות חתרנית של מתנגדים לשלטון, מחתרות, כנופיות וארגוני טרור.
הגוף המשיך להתקיים עם שינויי שם שונים עד הפלישה האמריקאית לאפגניסטן כשהוחלף במינהל הביטחון הלאומי.
מנהלי הארגון

| # | שם | תחילת כהונה | סיום כהונה |
| --- | --- | --- | --- |
| 01 | אסדוללה סרווארי | אפריל 1978 | ספטמבר 1979 |
| 02 | אסדוללה אמין | ספטמבר 1979 | דצמבר 1979 |
| 03 | מוחמד נג'יבוללה | 6 בינואר 1980 | 21 בנובמבר 1985 |
| 04 | Ghulam פארוק יאקובי | 6 דצמבר 1985 | 16 אפריל 1992 |
| 05 | אוסמן סולטאני | 16 באפריל 1992 | 28 באפריל 1992 |
| 06 | מוחמד פאהים | אפריל 1992 | דצמבר 2004 |
ראו גם

מינהל הביטחון הלאומי (אפגניסטן), היורש המודרני
הערות שוליים

↑  Христофоров В. С. Афганистан: военно-политическое присутствие СССР 1979-1989 гг. - М., 2016. - С. 306.
↑  Независимое военное обозрение, 2000, №35.
↑  Представительство КГБ в Афганистане
↑  Племянник Хафизуллы Амина.
↑  "Новые хозяева Афганистана". אורכב מ-המקור ב-2013-03-18. נבדק ב-2013-03-29.
↑  "Agentura.ru - Фахим, Мохаммад. Генерал-полковник, командующий вооруженными силами Северного альянса". אורכב מ-המקור ב-2007-05-20. נבדק ב-2013-04-05.
ערך זה הוא קצרמרבנושא אפגניסטן ובנושא צבא. אתם מוזמנים לתרום לוויקיפדיה ו.
שאהד 101

| --- | --- |

 מידע בסיסי
 ייעוד:  חימוש משוטט
 ארץ ייצור:  איראן איראן
 עלות יחידה:  20,000 דולר  (הערכה)
 משתמשים:  משמרות המהפכה האסלאמית משמרות המהפכה האסלאמית  חות'ים חות'ים  סוריה מיליציות בעיראק ובסוריה חזבאללה חזבאללה
 
שאהד 101 המכונה על ידי החות'ים חאטף 2 או על ידי המיליציות בעיראק ובסוריה מוראד 5 הוא חימוש משוטט איראני חמקני ושקט שנועד לשימוש הפרוקסי של איראן לבצע תקיפות בצורה שתקשה על זיהוי החימוש והפלתו.
אורכו מטר שישים ומוטת כנפיים שלו היא קצת יותר משני מטר. הגוף עשוי סיבי פחמן שמקטינים את חתימת המכ"ם עם אלומיניום תעופתי רגיל שמאפשר לצמצם את המשקל. ראש הנפץ מתחלף וכולל מטען רסס להרג בני אדם או ראש נפץ חודר שריון במשקל של בערך 8 ק"ג. את הראשים ניתן להחליף בקלות לפני השיגור. הכנפיים וסנפרי הגב מתפרקים כדי להקל על היכולת לנייד אותו בקלות ממקום למקום ולהרכיבו בשטח. השיגור נעשה בעזרת רקטת האצה קטנה וחצובה ניידת או ממכונית נוסעת.
בגרסאות הראשונות נעשה שימוש במנועי בנזין סיניים בעוצמה של 3.5 עד 11 כוח סוס אך כדי לאפשר טיסה שקטה יותר הוחלף במנוע חשמלי. טווח הטיסה בין 700–800 ק"מ והוא מנווט למטרה באמצעות זוג אנטנות לווייניות ובעזרת רשתות סלולר לאימות מיקומו. מהירות השיוט היא סביב 120 קמ"ש, איטית בחצי מסמאד 2 או אבאביל T.
הערות שוליים

↑  Dan Sabbagh, Deadly, cheap and widespread: how Iran-supplied drones are changing the nature of warfare, The Guardian, ‏2 February 2024
רוסיו איגרסבל

| --- | --- |

 לידה:  24 באוגוסט 1989 (בת 35) בואנוס איירס, ארגנטינה 
 שם במה:  רוצ'י
 סוגה מועדפת:  פופ רוק 
 מדינה:  ארגנטינה 
 תקופת הפעילות:  מ-2008
 עיסוק:  יוגה
 בן זוג:  פאבלו מרטינס (2009–2010) ניקולאס ריירה (2012–2014) מילטון קמרה (2015–הווה)
 מספר צאצאים:  1
 פרופיל ב-IMDb
 
רוסיו איגרסבל (בספרדית: Rocio Igarzabal, נולדה ב-24 באוגוסט 1989) היא שחקנית, זמרת ודוגמנית ארגנטינאית, אשר ידועה בעיקר בתפקידה ולריה בטלנובלה "כמעט מלאכים", החליפה את אאוחניה סוארס בלהקת הטין אנג'לס והייתה חלק מהלהקה בשנים 2011–2012.
ביוגרפיה

רוסיו איגרסבל נולדה ב-24 באוגוסט 1989 בבואנוס איירס, ארגנטינה. הוריה הם חואקין ואנדריאנה, ויש לה שתי אחיות, לוסיה ומרטינה; אשר שלושתן עשו קעקוע בעורף של האותיות הראשונות של שמם ביפנית.
קריירה

לאחר שפעלה בתיאטרון חובבני, שיחקה בין השנים 2008–2010 את ולריה בטלנובלה המצליחה "כמעט מלאכים" ולקחה חלק בהופעות עם שחקני הסדרה. השתתפה באלבומי הפסקול של הטין. היא הצטרפה ללהקת הטין אנג'לס כחברה קבועה לאחר עזיבתה של אאוחניה סוארס, בסוף שידורי העונה הרביעית.
בשנת 2011 שיחקה בתפקיד אורח של לוסיה בסדרה "סופר טורפה".
בשנים 2012–2013 שיחקה בטלנובלה "אהבה מתוקה" (Dulce Amor) לצד ניקולאס ריירה.
ב-2013 שיחקה בטלנובלה "מונית". ב-2015 יצא סרט בכיכובה “El desafio”
בשנת 2020 יצא סרט נוסף בכיכובה “Encontrados”
בשנת 2021 השתתפה בגרסה הארגנטינאית לתוכנית המציאות "רוקדים עם כוכבים" בעונה ה-15, והייתה המודחת העשרים, כתשעה ימים לפני הגמר.
חיים אישיים

בשנים 2008–2010 ניהלה מערכת יחסים עם השחקן פאבלו מרטינס ששיחק לצידה ב"כמעט מלאכים". בשנת 2011 רוסיו חזרה לאקס שלה, קוקו שהיה בן זוגה כשהייתה בת 16, אולם לאחר שנה הן נפרדו.  בשנת 2012 החלה לנהל מערכת יחסים עם השחקן ניקולס ריירה אך בשנת 2014 הם נפרדו.
בשנת 2014 היא חיה כשנה וחצי במקסיקו ב-29 בנובמבר 2015 חזרה לארגנטינה. איגרסבל היא צמחונית.
ב-30 בדצמבר 2015 הודיעה רוצ'י כי היא בהריון מבן זוגה, המוזיקאי מילטון קמרה. ב-7 ביוני 2016 נולדה בתה הבכורה, לופה.
פילמוגרפיה

| שנה | תוכנית | תפקיד | הערות |
| --- | --- | --- | --- |
| 2008–2010 | כמעט מלאכים | ולריה "ולה" גוטיירס | טלנובלה |
| 2011 | סופר טורפה | לוסיה | טלנובלה |
| 2012–2013 | אהבה מתוקה (ספ') | ברנדה בנדי | טלנובלה |
| 2013 | Teen Angels: el Adios 3D | עצמה | סרט תיעודי |
| 2013–2014 | מונית (ספ') | טניה שלי \ אגוסטינה סרנטו | טלנובלה |
| 2015 | האתגר (ספ') | חולייטה | סרט |
| 2020 | נמצאים (ספ') | מלווה | סרט |
דיסקוגרפיה

2017: Entre los árboles
2022: Que me hablen de amor
רוסייפה

| --- | --- |

 מדינה:  ירדן ירדן
 ראש העיר:  Shadi Al-Zinati
 שטח:  38 קמ"ר
 גובה:  750 מטרים
 אוכלוסייה:  ‏
  ‑ בעיר:  472,604 (2015)
 קואורדינטות:  32°01′04″N 36°02′47″E﻿ / ﻿32.017777777778°N 36.046388888889°E﻿ / 32.017777777778; 36.046388888889 
 אזור זמן:  UTC +2
 http://www.russifah.gov.jo/
  מפת מיקום  מפה מפורטת   (למפת ירדן מוגדלת) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלרוסייפה(למפת ירדן רגילה) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלרוסייפה  he tabBackground:;tabBorder:#aaa;defaultTab:0;
 
רוסייפה (בערבית: الرصيفة; בתעתיק מדויק: אַלרֻּצַיְפַה) היא עיר במחוז זרקא, בירדן. אוכלוסייתה מנתה 472,604 תושבים ב-2015, והיא העיר הרביעית בגודלה בירדן, אחרי עמאן, זרקא ואירביד.
גאוגרפיה

העיר רוסייפה ממוקמת ליד נהר יבוק, על הכביש המהיר בין עמאן לזרקא. עמאן, זרקא ורוסייפה מהווים מטרופולין אחד גדול, המטרופולין השני בגודלו בלבנט, אחרי דמשק. העיר שייכת מבחינה מנהלית למחוז זרקא.
דמוגרפיה

על פי מפקד האוכלוסין הירדני בשנת 2004, אוכלוסיית רוסייפה הייתה 268,237. היחס בין נשים לגברים היה 48.46% ל-51.54%.
נפות מטרופוליטן רוסייפה

אזור המטרופולין מחולק לחמישה נפות באופן הבא:
| מָחוֹז | שם ערבי | שטח (קמ"ר) |
| --- | --- | --- |
| מחוז חיטין | منطقة حطين | 6.51 |
| מחוז עאמריה | منطقة العامرية | 5.0 |
| מחוז ירמוך | منطقة اليرموك | 3.0 |
| מחוז קאדסייה | منطقة القادسية | 4.0 |
| מחוז רשיד | منطقة الرشيد | 8.0 |
כלכלה

העיר ידועה בתעשיית מכרות הפוספטים מאז 1935, שהתגלו לראשונה על ידי אמין כאמל קוואר. חברת מכרות הפוספט הירדנית, שהוקמה על ידי קוואר, מפעילה ומנהלת את מכרות הפוספט ברוסיפה.
תעשיות כבדות רבות מבוססות ברוסייפה בשל מיקומה בין שתי הערים הגדולות עמאן וזרקא, ובשל נוכחותו של נהר הזרקא.
הערות שוליים

1 2  "The General Census - 2015" (PDF). Department of Population Statistics.
↑  "2004 Census" (PDF). dos.gov.jo. אורכב מ-המקור (PDF) ב-2011-07-22.
ערך זה הוא קצרמרבנושא גאוגרפיה של ירדן ובנושא יישובים במזרח התיכון. אתם מוזמנים לתרום לוויקיפדיה ו.
שאהד 121

| --- | --- |

שאהד 121 (בכחול)
 מידע בסיסי
 ייעוד:  כלי טיס בלתי מאויש 
 ארץ ייצור:  איראן 
 
שאהד 121 (בפרסית: شاهد ۱۲۱) הוא כלי טיס בלתי מאויש איראני, חלק ממשפחת המל"טים המיוצרת על ידי HESA, הכוללת את השאהד 125 והשאהד 129. פירוש המילה שאהד בערבית ובפרסית הוא "עדות".
הכטב"מ נצפה בשנת 2016 כאשר הוא טס מעל USS הארי טרומן, נושאת מטוסים אמריקאית בעלת כוח גרעיני, במרחב האווירי הבינלאומי. הצי האמריקני ראה בכך פרצת אבטחה שלא התרחשה מאז 2014. התקרית התרחשה לאחר הסכם גרעין שאיראן חתמה עם מעצמות העולם, כולל ארצות הברית. מסוק סיהוק של הצי האמריקאי צילם את התקרית. הטיסה של שאהד 121 נחשבה על ידי שלטונות איראן לבטוחה שכן כנפיו היו כולן "נקיות", מה שמרמז שהמל"ט לא נשא נשק ואינו מסוכן לספינות, אך הפיקוד העליון של הצי האמריקני הגדיר זאת כ"לא נורמלי". ו"לא מקצועי".
הערות שוליים

↑  "Inside Iran's massive drone army". The Jerusalem Post (באנגלית אמריקאית). נבדק ב-2021-06-12.
↑  "Syria's "New" Iranian Drone". bellingcat (באנגלית בריטית). 2016-01-28. נבדק ב-2021-06-12.
↑  "AP Exclusive: Iran's drone first over US carrier since 2014". AP. 2016-02-10.
↑  "Iranian Drone First Over US Carrier Since 2014". NDTV.com. נבדק ב-2021-06-12.
שירות ביטחון המדינה (יוגוסלביה)

| --- | --- |

 מידע כללי
 מטה מרכזי:  בלגרד 
 
שירות ביטחון המדינה (בסרבית: Служба државне безбедности, Služba državne bezbednosti; בראשי תיבות СДБ / SDB או РДБ / RDB) או פשוט ביטחון המדינה (בסרבית: Државна безбедност, Državna bezbednost; ראשי תיבות ДБ / DB), הייתה סוכנות הביון והביטחון במשרד הפנים של הרפובליקה הפדרלית של יוגוסלביה שמטרתה הייתה להגן על המדינה מפני איומים פנימיים ופעלה כגוף לענייני ביטחון פנים, סיכול ריגול ואיסוף מודיעין.
היסטוריה

השירות הוקם במרץ 1991 לאחר פירוק המינהל לביטחון המדינה (UDBA). הגוף פורק ביולי 2002, עת הוחלף בסוכנות הביון והביטחון הסרבית (BIA) ב-1 באוגוסט 2002.
כוחות מיוחדים

על פי כתב האישום בסדרת המשפטים בבית הדין הבינלאומי ליוגוסלביה לשעבר (ICTY), הכוחות המיוחדים של יוגוסלביה, הידועים גם כ-Yugoslav Paramilitaries, הוקמו בחשאי על ידי שירות הביטחון או בסיועו. בין אלה היו משמר המתנדבים הסרבי (הנמרים של ארקן), יחידת המבצעים המיוחדים (הכומתות האדומות) ויחידת העקרבים, כולם הואשמו במעורבות ברצח עם בשנות ה-90. רשמית, היחידה למבצעים מיוחדים שולבה בשירות ביטחון המדינה לא לפני 1996.
מנהלים

ממלא מקום
| # | שם | תחילת כהונה | סוף כהונה |
| --- | --- | --- | --- |
| 1 | זוראן יאנקוביץ' | 31 באוקטובר 1990 | 30 בדצמבר 1991 |
| 2 | יוביצה סטנישיץ' | 1 בינואר 1992 | 26 באוקטובר 1998 |
| 3 | רדומיר מרקוביץ' | 27 באוקטובר 1998 | 25 בינואר 2001 |
| 4 | גוראן פטרוביץ' | 26 בינואר 2001 | 15 בנובמבר 2001 |
| – | אנדריה סאביץ' | 15 בנובמבר 2001 | 1 באוגוסט 2002 |
ראו גם

סוכנות הביון והביטחון (BIA)
הערות שוליים

↑  Carla Del Ponte/Serge Brammertz (10 ביולי 2008). "The Prosecutor vs. Jovica Stanišić & Franko Simatović - Third Amended Indictment" (PDF). International Tribunal for the Former Yugoslavia. נבדק ב-28 בדצמבר 2010. {{cite web}}:  (עזרה)
דנג ליצ'ון

| --- | --- |

 לידה:  27 בנובמבר 1915 Guidong County, הרפובליקה העממית של סין 
 פטירה:  10 בפברואר 2015 (בגיל 99) בייג'ינג, הרפובליקה העממית של סין 
 מדינה:  הרפובליקה העממית של סין 
 השכלה:  אוניברסיטת פקין 
 תפקיד:  Head of the Central Propaganda Department of the Chinese Communist Party (אפריל 1982–אוגוסט 1985) 
 מפלגה:  המפלגה הקומוניסטית של סין 
 
זהו שם סיני; שם המשפחה הוא .
דנג ליצ'ון (בסינית: 鄧力群‏; 27 בנובמבר 1915 – 10 בפברואר 2015) היה קומוניסט ופוליטיקאי סיני, מבכירי המשטר הקומוניסטי בשנות ה-80, אשר היה מעורב במיוחד בנושאי תעמולה.
הערות שוליים

1 2 3  Buckley, Chris (11 בפברואר 2015). "Deng Liqun, Divisive Chinese Communist Party Official, Dies at 99". The New York Times. {{cite news}}:  (עזרה)
1 2 3  Sullivan, Lawrence R. (2012). Historical dictionary of the Chinese Communist Party. Lanham, Md.: Scarecrow Press. pp. 81–82. ISBN 9780810872257.
↑  Song, Yuwu (8 ביולי 2013). Biographical Dictionary of the People's Republic of China. McFarland. p. 57. ISBN 9780786435821. {{cite book}}:  (עזרה)
↑  Huang, Cary (11 בפברואר 2015). "China's former Communist Party propaganda chief Deng Liqun dies aged 100". South China Morning Post. נבדק ב-12 בפברואר 2015. {{cite web}}:  (עזרה)
↑  "习近平有意回避老父生前的反左历史（高新）". Radio Free Asia. 31 באוקטובר 2013. {{cite news}}:  (עזרה)
1 2 3  Weber, Isabella (2021). How China escaped shock therapy : the market reform debate. Abingdon, Oxon: Routledge. p. 273. ISBN 978-0-429-49012-5. OCLC 1228187814.
↑  Weber, Isabella (2021). How China escaped shock therapy : the market reform debate. Abingdon, Oxon. pp. 273–274. ISBN 978-0-429-49012-5. OCLC 1228187814.
↑  Richard Baum. "The Road to Tiananmen." In The Politics of China: The Eras of Mao and Deng. (second edition) (Cambridge University Press: 1997), p 358.
1 2  Wu, Wei (28 ביולי 2014). "十三大前，赵紫阳与"左"斗智斗勇". The New York Times (Chinese Edition). {{cite news}}:  (עזרה)
| --- | --- |
בקרת זהויות :  NLI: 987007347782105171  GND: 139247386  ISNI: 0000 0000 7102 7666  LCCN: n81095860  NLA: 36606406  NTA: 141523956  SUDOC: 18835218X  VIAF: 45626986   WorldCat (עם VIAF): 45626986 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דנג ליצ'ון".
רשת דיג

רשת דיג היא רשת המשמשת לדיג. הרשתות מיוצרות מסיבים ארוגים במבנה מרושת שמאפשר למים לצאת מהרשת מבלי לאפשר לדגים הנלכדים לצאת ביחד עמם. הדיג באמצעות רשתות מאפשר להגדיל את כמות הדגים הניצודים. בעבר השתמשו בסיבים צמחיים ליצירת רשתות ובהמשך ברשתות כותנה. בעידן המודרני משתמשים גם ברשתות עשויות מפוליאמיד כמו ניילון. כשרשת דיג אובדת בים או מושלכת אליו היא הופכת לרשת רפאים. כ-640 אלף טון רשתות רפאים נוספות לאוקיינוסים מדי שנה.
סוגים של רשתות דיג > רשת סל

רשת סל או גם רשת יד (באנגלית scoop net) הוא סל עשוי מרשת בד או רשת מחוטי ניילון או משבכה של חוטי מתכת המוחזק פתוח באמצעות לולאה קשיחה. הסל יכול להימצא בקצה של ידית, אך אין זו חובה. ברשת סל נעשה שימוש עוד מימי קדם וניתן באמצעותה ללכוד דגים הקרוב לפני המים כדוגמת זאב נהרות צפוני. כמו כך ניתן באמצעותם לדוג סרטנים במים רדודים.
סוגים של רשתות דיג > מכמורת

רשת המכמורת (באנגלית, "Trawl") נועדה ללכוד דגי קרקעית הים (דיג דֶמֶרסאלי) כדוגמת מולית אדומה, בקלה ודגים שטוחים מסדרת הסוליתאים, וכן חסרי חוליות, כגון רכיכות למיניהן וסרטניות (חסילונים, shrimp). רשת מכמורת צפה נגררת בעמוד המים ונועדה לדיג דגי המים העליונים, כמו טרית (סארדין) ועפין (אנשובי). ספינה המפעילה רשתות מכמורת קרויה "מכמורתן" (Trawler). רשת מכמורת שבשימוש בארץ צורתה שק בעל 2 כנפיים כשגודלה תלוי בעוצמת המנוע של המכמורתן. השפה העליונה של פתח המכמורת מחוברת לחבל עליון המצויד במצופים. קצות הכנפיים קשורים לחבלי שמשון ארוכים המובילים ללוחות העשויים עץ מפורזל או מתכת, הקרויים פּשָׂקים. הפשקים מחוברים לספינה בכבלי פלדה. בעת שהספינה גוררת את המכמורת גורמת תנועתה ללחץ המים על הפשקים שמתרחקים אחד ממישנהו ומפשקים את פתח הרשת עד כדי 12–15 מטרים. בסיום הגרירה מעלים את המכמורת לספינה באמצעות כננות המצויות בדרך כלל בירכתי הספינה.
סוגים של רשתות דיג > רשת חרם

רשת החרם או רשת גריפה (בערבית "ג'רף" באנגלית Beach seine) - רשת ארוכה שבמרכזה שק. בחלקה העליון מצופים ובתחתיתה משקולות. צד אחד של הרשת נשאר בחוף וסירה פורסת את יתרת הרשת תוך שהיא שטה בנתיב קשתי וחוזרת אל החוף. דייגים שאוחזים בשני צדי הרשת מושכים אותה אל החוף תוך שהיא גורפת כל מה שבדרכה. ניתן להפעיל שיטת דיג זו בחופים חוליים שאין בהם מכשולים. חסרונה הבולט - פגיעה בבית הגידול. תוך כדי גריפה נפגעת גם הצמחייה, וגם דגים צעירים המצויים קרוב לחוף נגרפים עם הרשת. זו הסיבה שחל איסור על שימוש ברשת זו במקומות שונים בעולם.
סוגים של רשתות דיג > רשת הקפה

רשת ההקפה (באיטלקית למפרה או צ'ינצ'ולה, בערבית סקלבה, באנגלית Purse seine) - רשת זו נועדה ללכוד להקות דגים. בעבר נעשה שימוש בפנסים על מנת למשוך את הדגים וכיום מאתרים את הדגים באמצעות מהדהד (סונאר). לאחר שהספינה איתרה להקת דגים, מורדת ממנה סירה הפורשת את רשת ההקפה סביב להקת הדגים. הרשת בנויה כך שבחלקה העליון חבל עם מצופים ובחלקה התחתון חבל עם משקולות. לחבל התחתון מחוברות טבעות שדרכן עובר כבל פלדה. לאחר השלמת ההקפה חוזרת הסירה לספינה. כבל הפלדה נמשך וחלקה התחתון של הרשת נסגר. נוצרת מעין קערה ענקית בה נלכדו הדגים, והרשת נמשכת לספינה על שללה.
סוגים של רשתות דיג > רשת הנפה

רשת הנפה (באנגלית Lift nets) - רשת שקועה במים עד שברגע המתאים היא מורמת מחוץ למים ולוכדת את הדגים או הסרטנים שמעליה. את הדגים מפתים להתרכז מעל לרשת ההנפה באמצעות תאורה חזקה או פתיון טבעי. טכניקה נוספת היא יצירת שדה חשמלי תוך שימוש במתח, עוצמה וקצב פולסים מתאימים. שדה זה גורם לדגים לשחות אל הקוטב החיובי של השדה (האנודה) הממוקם במרכז הרשת. תופעה זו, המכונה אלקטרוטקסיס (Electrotaxis), ניתנת ליישום כמעט אך ורק במים מתוקים (נהרות ואגמים) משום שהמוליכות החשמלית של מי הים הגדולה פי 1000 ממוליכות המים המתוקים הופכת טכניקה זו לבלתי ישימה. קיימות רשתות קטנות המופעלות ביד ורשתות גדולות המופעלות בעזרת ציוד פנאומטי. הדוגמה החשובה ביותר לסוג דיג זה הן הרשתות האחוזות במוטות של היפנים.
סוגים של רשתות דיג > רשת קלע

רשת הקלע (בערבית "שבקה" באנגלית Cast net) - רשת לדייג בודד. הרשת עשויה בצורת עיגול אותו משליך הדייג על להקת דגים קטנים בסמוך לחוף. לרשת צמודות משקולות עופרת המצמידות אותה לקרקע. לאחר שהדייג לכד את הדגים ברשת הוא מכווץ את תחתיתה, קושר אותה, וגורר אותה לחוף.